system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Șimand, Arad?
assistant
Șimand (în maghiară: Alsósimánd, în germană: Schimand) este satul de reședință al comunei cu același nume din județul Arad, Crișana, România.

Așezare 
Localitatea se situează în zona de contact a Câmpiei Aradului cu Câmpia Crișurilor, pe Canalul Morilor, la o distanță de 30 km față de municipiul Arad și se întinde pe o suprafață de 10028 ha.

Populația 
Populația așezării număra la ultimul recensământ 4.016 locuitori. Din punct de vedere etnic, populația avea următoarea structură: 87,2% români, 4,8% maghiari, 7,0% rromi, 0,9% germani și 0,1% alte naționalități și populație nedeclarată.

Istoric 
Prima atestare documentară a localității Șimand datează din anul 1290, dar urmele locuirii de pe acest teritori se pierd în negura timpului. Pe teritoriul satului s-a identificat în locul numit "Grozdoaia" o necropolă sarmatică (sec. I. î.Hr.-I. d.Hr.) în care s-au găsit podoabe de chihlimbar, oglinzi din plumb și un vas ceramic dacic.

Economie 
Din punct de vedere economic, agricultura este ramura de bază, cultivarea pământului, legumicultura și creșterea animalelor fiind principalele preocupări ale locuitorilor din Șimand.

Turism 
Deși pentru mulți turiști Șimandul reprezintă o zonă de tranzit, dotările realizate în ultimii ani de-a lungul drumului european, la care se adaugă ospitalitatea locuitorilor, fac ca popasurile făcute în această localitate să fie mult mai plăcute.

Personalități
 Ioan Mormăilă (1870 - ?), deputat în Marea Adunare Națională de la Alba Iulia, 1918
 Izidor Mormăilă (1874 - 1943), deputat în Marea Adunare Națională de la Alba Iulia, 1918

Note

Legături externe 
 Pagina web oficială a comunei Șimand

Șimand, Șimand